Komisijos reglamentas (EEB) Nr. 1460/2003
2003 m. rugpjūčio 18 d.,
nustatantis Tarybos reglamento (EB) Nr. 1260/2001 taikymo taisykles dėl rafinavimo įmonių didžiausių prognozuojamų žaliavinio cukraus atsargų poreikių 2003/2004 ir 2005/2006 prekybos metais
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkų organizavimo [1], su pakeitimais, padarytais Komisijos reglamentu (EB) Nr. 680/2002 [2], ypač į jo 39 straipsnio 6 dalį ir 41 straipsnio antrąją dalį,
kadangi:
(1) Reglamento (EB) Nr. 1260/2001 39 straipsnyje pateiktos nuostatos dėl Bendrijos rafinavimo įmonių aprūpinimo atsargomis pakankamumo, kaip apibrėžta to reglamento 7 straipsnio 4 dalyje; taip pat įtrauktos priemonės, taikytinos, kai viršijami didžiausi prognozuojami rafinavimo įmonių atsargų poreikiai.
(2) Norint, kad būtų laikomasi nuostatų dėl Reglamento (EB) Nr. 1260/2001 39 straipsnio 2 dalyje nustatytos didžiausių prognozuojamų rafinavimo įmonių atsargų poreikių, būtina nustatyti, kad valstybės narės imtųsi veiksmų registruodamos reikiamus duomenis ir siųsdamos juos Komisijai.
(3) Šiame reglamente numatytos priemonės atitinka Cukraus vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
1. Taikant Reglamento (EB) Nr. 1260/2001 39 straipsnio 4 dalyje nustatytą nuobaudą didžiausių prognozuojamų poreikių viršijimas yra visuma:
a) AKR-Indijos pagal Komisijos reglamento (EB) Nr. 1159/2003 [3] II antraštinę dalį lengvatinėmis sąlygomis įvežamo žaliavinio cukraus;
b) ypatingojo pagal Reglamento (EB) Nr. 1159/2003 III antraštinę dalį lengvatinėmis sąlygomis įvežamo cukraus;
c) CXL lengvatinio cukraus, importuojamo pagal Reglamento (EB) Nr. 1159/2003 IV antraštinę dalį;
d) iš Prancūzijos užjūrio departamentų gauto žaliavinio cukraus;
e) žaliavinio cukraus, kuriam įvestos tarifinės kvotos mažiausiai išsivysčiusioms šalims laikantis Komisijos reglamento (EB) Nr. 1381/2002 [4];
f) bet kokio žaliavinio runkelių cukraus, atsžvelgiant į Reglamento (EB) Nr. 1260/2001 38 straipsnio 2 dalį;
kiekių, kurie buvo faktiškai perdirbti viršijant Reglamento (EB) Nr. 1260/2001 39 straipsnio 2 dalyje nustatytus didžiausius prognozuojamus atsargų poreikius arba to straipsnio 5 dalyje nurodytą sumažinimą, suma.
2. Reglamento (EB) Nr. 1260/2001 39 straipsnio 2 dalyje nurodytos valstybės narės iki kiekvienų prekybos metų lapkričio 1 d. registruoja 1 dalyje nurodytus žaliavinio cukraus kiekius, ryšium su praėjusiais prekybos metais rafinavimo įmonių, kaip nurodyta Reglamento (EB) Nr. 1260/2001 7 straipsnio 4 dalyje, rafinuoto cukraus kiekius, perskaičiavus juos į baltojo cukraus ekvivalentą.
Pirmiau minėtas perskaičiavimas atliekamas taip, kaip nurodyta Reglamento (EB) Nr. 1260/2001 I priedo II.3 punkte ir remiantis faktine žaliavinio cukraus poliarizacija, nacionalinėms institucijoms, jei būtina, patikrinus tai poliarimetriniu metodu išreiškiant laipsnį šešiais skaičiais po kablelio.
2 straipsnis
1. Iki kiekvienų prekybos metų gruodžio 1 d. Reglamento (EB) Nr. 1260/2001 39 straipsnio 2 dalyje nurodytos valstybės narės Komisijai praneša:
a) cukraus kiekius, kaip nurodyta 1 straipsnio 1 dalyje, kurie buvo faktiškai rafinuoti ryšium su praėjusiais prekybos metais, išreikštus natūralaus pavidalo cukraus svoriu ir baltojo cukraus ekvivalentu laikantis 1 straipsnio 2 dalies;
b) bet kokius kiekius už kuriuos buvo skirta Reglamento (EB) Nr. 1260/2001 39 straipsnio 4 dalyje apibrėžta nuobauda.
2. 1 dalyje minimi pranešimai atliekami elektroninėmis priemonėmis naudojant tam tikslui Komisijos valstybėms narėms išsiųstas formas.
3 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir taikomas visose valstybėse narėse.
Priimta Briuselyje, 2003 m. rugpjūčio 18 d.